ໄຟ​​ປ່າ ຢູ່ອອ​ສ​ເຕ​ຣ​ເລຍ ພວມ​ຂົ່ມ​ຂູ່ ນະ​ຄອນ​ຫຼວງ​ແຄນ​ເບີ​ຣາ
ຫົວ​ໜ້າ​ປົກ​ຄອງ ​ເຂດ​ນະ​ຄອນ​ຫຼວງ​ ຂອງອອ​ສ​ເຕ​ຣ​ເລຍ ກ່າວ​ວ່າ ເຂດ​ຊານ​ເມືອງ ທາງກ້ຳ​ໃຕ້​ຂອງ​ນະ​ຄອນ​ແຄນ​ເບີ​ຣາ ປະ​ເຊີນ​ກັບ​ການ​ຂົ່ມ​ຂູ່ ​ກ່ອນ​ໝູ່​ໝົດ.
ດິນແດນໃນເຂດນະຄອນຫຼວງຂອງອອສເຕຣເລຍ ຕົກຢູ່ພາຍໃຕ້ພາວະສຸກເສີນຂະນະ ທີ່ໄຟປ່າຂະໜາດໃຫຍ່ ທີ່ພວມລຸກໄໝ້ຢູ່ທາງໃຕ້ນະຄອນຫຼວງແຄນເບີຣາໄດ້ມີການ ຕິດຕາມແລະການເຕືອນເພີ້ມຕື່ມ ຫົວໜ້າປົກຄອງເຂດນະຄອນຫຼວງຂອງອອສເຕຣເລຍ ກ່າວວ່າ ເຂດຊານເມືອງ ທາງ ກ້ຳໃຕ້ຂອງນະຄອນແຄນເບີຣາ ປະເຊີນກັບການຂົ່ມຂູ່ກ່ອນໝູ່ໝົດ ທ່ານແອນດຣູ ບາ ຫົວໜ້າປົກຄອງເຂດນະຄອນຫຼວງແຄນເບີຣາຂອງອອສເຕຣເລຍ ກ່າວວ່າ “ເຂດນະຄອນຫຼວງໃນເວລານີ້ ກຳລັງປະເຊີນໜ້າກັບການຂົ່ມຂູ່ ຈາກໄຟປ່າ ທີ່ຮ້າຍແຮງທີ່ສຸດ ນັບແຕ່ໄດ້ເກີດໄຟໄໝ້ທີ່ສ້າງຄວາມເສຍຫາຍໜັກທີ່ສຸດໃນປີ 2003 ການປະສົມປະສານລະຫວ່າງຄວາມຮ້ອນຈັດ ລົມ ແລະດິນທີ່ແຫ້ງແລ້ງ ຈະເຮັດໃຫ້ ເຂດຊານເມືອງກ້ຳໃຕ້ຂອງນະຄອນຫຼວງແຄນເບີຣາຕົກຢູ່ໃນຄວາມສ່ຽງ ໃນໄລຍະ ສອງສາມເມືອງຂ້າງໜ້ານີ້ ” ໃນລະຫວ່າງການປະຊຸມຂອງປະຊາຄົມນັ້ນ ປະຊາຊົນທີ່ຢາກຮູ້ເລື້ອງໃນເມືອງທາວາ ຊຶ່ງຢູ່ທາງໃຕ້ຂອງນະຄອນຫຼວງແຄນເບີຣາ ໄດ້ສະແດງຄວາມເປັນຫ່ວງວ່າ ນັບແຕ່ ໄດ້ເກີດໄຟໄໝ້ເມື່ອປີ 2003 ຢູ່ທີ່ນັ້ນ ກໍບໍ່ໄດ້ມີການຄຸ້ມຄອງດິນຢ່າງພຽງພໍ ເຈົ້າໜ້າທີ່ໄດ້ສົ່ງພວກດັບໄຟທີ່ມາຈາກເຂດອື່ນຂອງອອສເຕຣເລຍໄປຊ່ວຍພວກດັບ ໄຟໃນເຂດທ້ອງຖິ່ນ ໃນໄລຍະສອງສາມມື້ຂ້າງໜ້ານີ້